Meer Oor Ons - RoepTV
Meer Oor Onsadmin2018-09-06T16:03:18+00:00
Die Hartklop van RoepTV.com
RoepTV.com is ‘n Afrikaanse aanlyn Christen TV-kanaal wat wêreldwyd toeganklik is vanaf enige slimtoestel. Alle inhoud is gegrond op die Waarheid van Jesus Christus en word sodanig verpak en aangebied om te voorsien in die vermaaklikheidsbehoeftes van moderne gehore. Hierdie platform bedien gehore wêreldwyd met: Die Waarheid.
RoepTV.com is trots Suid-Afrikaans, in Afrikaans, en pretensieloos. Ons staan onbeskaamd vir hoë gehalte familievriendelike programme met Christelike inhoud. RoepTV.com se program-aanslag sal in nemend, informatief, nostalgies en humoristies wees met spesifieke en uitgesoekte programme – dit is ons waarborg aan jou!
Ons naam: ‘RoepTV.com’
Roep, in die naam RoepTV.com, beteken om te roep of om uit te roep.
Reeds in Genesis 3:9 lees ons Die Here God het na die mens geroep.
Ons antwoord op Sy Roepstem (Jesaja 6:8).
RoepTV.com se kernwaardes
RoepTV.com se kernwaardes sluit in genesing, vernuwing, wedergeboorte, eerlikheid, vertroue, gesofistikeerde intelligensie, liefde, vrolikheid, opvoeding en vreugde. Die programinhoud verteenwoordig hierdie kernwaardes.
RoepTV.com is ‘n kragtige en dinamiese belofte wat vertroue kweek en verhoudings bou – onbeskaamd die Waarheid. Die inhoud van elke program sal voldoen aan die waarde en standaarde van ons kanaal.
Ontmoet Ons Rolspelers
Hey Buddy!, I found this information for you: "Meer Oor Ons". Here is the website link: https://roeptv.com/meer-oor-ons/. Thank you.